b"\n_START_ARTICLE_\nKatharine Cook Briggs\n_START_SECTION_\nBiografia\n_START_PARAGRAPH_\nKatharine Cook Briggs nasqu\xc3\xa9 el 3 de gener de 1875 en una fam\xc3\xadlia estatunidenca que promovia l\xe2\x80\x99educaci\xc3\xb3 de les dones per igual que en els homes. El seu pare, que treballava a la Michigan State University\xe2\x80\x94 antigament coneguda com a Michigan Agricultural College\xe2\x80\x94, fou qui educ\xc3\xa0 Katharine personalment a casa. No va ser fins a catorze anys que Katharine va tenir una educaci\xc3\xb3 formal. An\xc3\xa0 a la universitat i, ja graduada, es cas\xc3\xa0 amb Lyman James Briggs, f\xc3\xadsic i futur director del Departament d'Est\xc3\xa0ndards i Tecnologia a Washington. _NEWLINE_El  18 d\xe2\x80\x99octubre de 1897, Katharine i Lyman varen tenir l\xe2\x80\x99\xc3\xbanica filla que sobrevisqu\xc3\xa9 la infantesa, Isabel Briggs Myers. M\xc3\xa9s enll\xc3\xa0 d\xe2\x80\x99haver estudiat agricultura, Katharine va esdevenir una acad\xc3\xa8mica reconeguda durant una \xc3\xa8poca en qu\xc3\xa8 es creia que massa educaci\xc3\xb3 per una dona podia danyar la seva capacitat reproductiva. A m\xc3\xa9s, treball\xc3\xa0 com a professora i es dedic\xc3\xa0 a escriure durant tota la seva vida. Un fet rellevant de la seva vida \xc3\xa9s que s\xe2\x80\x99interess\xc3\xa0 molt per la teoria de tipus psicol\xc3\xb2gics desenvolupada per Carl G. Jung. Aquesta q\xc3\xbcesti\xc3\xb3 \xc3\xa9s el que la dur\xc3\xa0 a crear, juntament amb la seva filla, el Myers-Briggs Type Indicator (MBTI\xc2\xae)._NEWLINE_Finalment, mor\xc3\xad l\xe2\x80\x99any 1968 amb 93 anys.\n_START_SECTION_\nRecerca\n_START_PARAGRAPH_\nBriggs cerc\xc3\xa0 informaci\xc3\xb3 sobre estudis realitzats en l'educaci\xc3\xb3 contempor\xc3\xa0nia dels infants i teories de desenvolupament social. De fet, va crear un test de vocaci\xc3\xb3 per infants. El concebia com un element clau per la futura felicitat i benestar dels mateixos. La seva recerca primerenca la dugu\xc3\xa9 a identificar 4 tipus de personalitats l'any 1917: els tipus meditatius, els espontanis, els executius i els sociables\xe2\x80\x94aquesta observaci\xc3\xb3 \xc3\xa9s la que, m\xc3\xa9s endavant, esdeveniran, en termes del MBTI, en Ixxx, ExxP, ExTJ i ExFJ respectivament\xe2\x80\x94. Tanmateix, investigant estudis de fil\xc3\xb2sofs, cient\xc3\xadfics i psic\xc3\xb2legs, fou incapa\xc3\xa7 d'identificar una teoria tipol\xc3\xb2gica definitiva que encab\xc3\xads tots els aspectes. D'en\xc3\xa7\xc3\xa0 la falta de resultats, decid\xc3\xad comen\xc3\xa7ar a crear la seva pr\xc3\xb2pia teoria.\n_START_SECTION_\nEscriptura\n_START_PARAGRAPH_\nKatharine escrigu\xc3\xa9 assajos sobre la crian\xc3\xa7a i l'educaci\xc3\xb3, sempre creient que els infants tenen una curiositat innata i que l'educaci\xc3\xb3 \xc3\xa9s el que aviva aquest instint natural. Un dels interessos primerencs de Briggs cap als tipus de personalitat sorg\xc3\xad dels seus intents d'escriure novel\xc2\xb7les de ficci\xc3\xb3. Per tal de crear personatges en les seves ficcions, intent\xc3\xa0 entendre els detalls de les personalitats humanes i els seus comportaments. Els seus primers dos articles foren publicats al diari New Republic. Totes dues publicacions discutien la teoria de C. G. Jung. El primer article fou publicat l'any 1926 (Meet Yourself Using the Personality Paint Box) i el segon l'any 1928 (Up From Barbarism).\n_START_SECTION_\nImplicaci\xc3\xb3 d'Isabel Briggs\n_START_PARAGRAPH_\nL'any 1923, Briggs top\xc3\xa0 amb l'estudi de Carl Jung i l'introdu\xc3\xad a la seva filla, Isabel Briggs Myers. La seva teoria se centrava en les difer\xc3\xa8ncies innates entre les persones a l'hora de prendre decisions i captar informaci\xc3\xb3. Despr\xc3\xa9s de llegir l'obra de Jung Psychologische Typen, Briggs abandon\xc3\xa0 la seva pr\xc3\xb2pia creaci\xc3\xb3 d'una teoria psicol\xc3\xb2gica i comen\xc3\xa7\xc3\xa0 a concentrar-se en les idees de Jung de manera m\xc3\xa9s profunda. Isabel, en un principi desinteressada en aquesta recerca, canvi\xc3\xa0 d'idea en veure que aquell projecte podria ajudar a la gent a identificar el tipus d'ofici m\xc3\xa9s adequar d'acord amb el seu car\xc3\xa0cter. Aix\xc3\xad doncs, decid\xc3\xad d'unir forces amb la seva mare. Totes dues foren notablement influ\xc3\xafdes per Jung i cregueren que les seves idees podrien ajudar altre persones a prendre decisions per millorar la seva qualitat de vida tot real\xc3\xa7ant les difer\xc3\xa8ncies interpersonals de manera positiva. A partir d'aquell moment, s'inici\xc3\xa0 un per\xc3\xadode d'uns vint anys d'observaci\xc3\xb3 dels tipus. L'any 1945, Katharine i Isabel, amb l'ajut de George Washington Medical School. Tenint al cap la feina de la seva mare, durant la Segona Guerra Mundial, Isabel cre\xc3\xa0 un test que ajud\xc3\xa9s a identificar l'ofici m\xc3\xa9s adequat per cada persona.\n_START_SECTION_\nLlegat\n_START_PARAGRAPH_\nLa vida de Briggs fou dedicada a explorar les idees de Jung i a aplicar-les de manera que pogu\xc3\xa9s millorar la vida de les altres persones. Isabel segu\xc3\xad amb els estudis de la seva mare i les observacions de Jung, i amb ells fou capa\xc3\xa7 d'iniciar la creaci\xc3\xb3 d'un q\xc3\xbcestionari de paper per avaluar el tipus psicol\xc3\xb2gic. Isabel dedic\xc3\xa0 la segona meitat de la seva vida intentant completar la visi\xc3\xb3 de la seva mare. Briggs fou principalment la for\xc3\xa7a implusora i inspiraci\xc3\xb3 darrere de la creaci\xc3\xb3 del MBTI i Isabel la for\xc3\xa7a treballadora que cre\xc3\xa0 el test f\xc3\xadsic.\n_START_SECTION_\nMBTI\n_START_PARAGRAPH_\nBriggs i la seva recerca tipol\xc3\xb2gica inicial foren coadjuvants per crear una de les eines de personalitat m\xc3\xa9s conegudes i \xc3\xa0mplicament usades, el Myers Briggs Type Indicator (MBTI). Avui en dia, \xc3\xa9s usa en \xc3\xa0rees molt diverses, des de contractaci\xc3\xb3 laboral a assessorament conjugal. Des que fou formalment part de l'Educational Testing Service l'any 1962, s'ha estimat que m\xc3\xa9s 50 milions de persones han fet el test MBTI. El MBTI classifica els diferents tipus de personalitats en quatre parells de categories. Katharine i Isabel sostenien que cadasc\xc3\xba encaixa en una de les 16 combinacions possibles de personalitats, amb una prefer\xc3\xa8ncia dominant per cada dicotomia. El marc del test amb prou feines ha canviat des que Briggs el desenvolup\xc3\xa0. El MBTI \xc3\xa9s fortament criticat per la mancan\xc3\xa7a de suport cient\xc3\xadfic."